গুৱাহাটীঃ কৃষক নেতা অখিল গগৈক গ্ৰেপ্তাৰৰ প্ৰতিবাদত ৰাজ্যজুৰি প্ৰতিবাদ অব্যাহত থকাৰ সময়তে শনিবাৰে গুৱাহাটী বিশ্ববিদ্যালয়তো সংগঠনটোৱে প্ৰতিবাদ সাব্যস্ত কৰে৷ সংগঠনটোৰ একাংশ নেতাই হাতত চৰকাৰ বিৰুধি প্লেকাৰ্ড লৈ অখিলক গ্ৰেপ্তাৰৰ প্ৰতিবাদ জনায়৷ ছাত্ৰ মুক্তি সংগ্ৰাম সমিতিৰ গুৱাহাটী বিশ্ববিদ্যালয়ৰ গোট আৰু আইন মহাবিদ্যালয় গোটে অসম চৰকাৰে অগণতান্ত্ৰিকভাবে কৃষক নেতা অখিল গগৈক গ্ৰেপ্তাৰৰ প্ৰতিবাদ সাব্যস্ত কৰে৷ বিশ্ববিদ্যালয়ৰ সচেতন ছাত্র সমাজৰ সহযোগত প্ৰতিবাদী সমদলৰ কাৰ্যসূচী ৰূপায়ণ কৰি ছাত্র-ছাত্ৰী সকলে চৰকাৰৰ এই সিদ্ধান্তক অগণতান্ত্ৰিক আৰু মানৱাধিকাৰ বিৰোধী বুলি কা ক্ষোভ ব্যক্ত কৰে৷ অখিল গগৈৰ মুক্তিৰ দাবীত আৰু ৰাষ্ট্ৰ সন্ত্ৰাসৰ বিৰুদ্ধে বিভিন্ন শ্ল'গানো দিয়ে প্ৰতিবাদী ছাত্ৰসকলে।
গুৱাহাটী বিশ্ববিদ্যালয়ত ছাত্ৰ মুক্তিৰ প্ৰতিবাদ